**НЧ”ПРОСВЕТА 1898 – СТРАХИЛОВО”**

**СЕЛО СТРАХИЛОВО**

**ОТЧЕТ НА ЧИТАЛИЩЕТО ЗА ПЕРИОДА**

**01.01.2018 – 31.12.2018г.**

**1.Въведение**

**Уважаеми дами и господа,**

Измина още една година от нашата история. Длъжни сме да продължим завещаното

ни от нашите деди и предаваме на идните поколения за да запазим и съхраним чрез

традициите си всички ценности на нацията. Преди още да имаме държава, българското

общество чрез своята самоорганизираност създаде читалището и формира съзнание за

общобългарска общност.Читалищата са живият извор на българския дух и култура през вековете.Там е запалена искрата и пламва огънят на Българското възраждане.Там е мястото,където се поддържат живи българските традиции,мястото,в което малките българчета научават от своите баби и дядовци за бита, културата, прекрасните песни и танци,живите български шевици,където пламва и завинаги остава в сърцата им огънчето на българщината.В тези храмове на просветата и културата, се изгради духовната същност на нашия народ.

Фактът, че десетилетия читалищата са изградили повратностите на времето, създавани са в условия на мизерия, на робство и са функционирали независимо от обществено-политически строеве показва, че те са авторитетни и стабилни институции.

Съвременното българско общество и в този момент има необходимата и осъзната потребност от съхраняване на най – ценните ни обществени и културни национални, родолюбиви, нравствени и граждански добродетели.Има нужда от читалищни дейци,за да доказват ежедневно националната над политическа значимост на уникалната обществена институция-българското народно читалище. То е и ще бъде средище на всички поколения българи. Нека да не се забравя, че българщината се държи на трите стълба – читалище,училище,православен храм т. е. културата,образованието,вярата! Читалището е място,в което влизат от най-малките до най-възрастните.

Създателите на родното ни читалище развили активна културно – масова работа сред населението,което продължава и до днес.Читалището ни остава едно от най-важните полета на различни изяви,в чийто изяви всеки жител на Страхилово трябва да намери своето поле.

Цялостната работа и днес се води от председателя и секретар – библиотекаря.Макар и видимо не много сложна работа изисква много свободно време за организиране на мероприятия, водене на счетоводство,за планиране и отчитане на работа,задължения по обслужване на читателите.

**2. Художествена самодейност**

Най-напред ще започна с отчетната художествена самодейност. В НЧ”Просвета 1898 – Страхилово”има фолклорна група,група за стари градски песни и група за народни обичаи.

За изминалата година участията на самодейците не са малко,важно е да отбележим, че Фолклорната Група във всички свои участия достойно защитават името на нашето читалище.За нас се говори с уважение, на база успехите които са постигнати.

1.Национален Събор”АВЛИГА ПЕЕ” с.Обединение – златен медал и награда на кмета

на селото – плакет.

2.ФФ”СЦЕНА ПОД ЛИПИТЕ”село Николово – първа награда и купа за групата.Кера Костова –златен медал-първа степен

3.Празник на хляба-„НИКОЙ НЕ Е ПО-ГОЛЯМ ОТ ХЛЯБА”с.Ресен – грамота за най-добра етновизия на маса.

4.ФФ”ТАРАКЛЪКА ПЕЕ И ТАНЦУВА”с.Градище – бронзов медал.

5.НФФ”ФОЛКЛОРЕН ИЗВОР”с.Царевец – златен медал и награда на сдружение „ФОЛКЛОРЕН ИЗВОР”-200 лева за групата. Кера Костова –златен медал.

6.ФФ”ОТ ДУНАВ ДО БАЛКАНА” гр.Борово – сребърен медал за групата.

7.ФС”ДОЛНА ЛИПНИЦА – КИТКА В ПРОЛЕТЕН ДЕН” – грамота за участие,няма конкурсен характер.

Фолклорната група е нашата визитка за представителност.И искам да ги поздравя с 15 годишния рожден ден.Все хора за които думите възторжен дух, просвета и култура имат стойност.Казват , че надеждата изтънява най – бавно в душата на твореца , а Вие сте такива. Вие носите песента в душата си. Врекли сте се в читалищното дело и не му изменяйте.Желаем Ви от сърце непресъхващо творческо вдъхновение и покоряване на нови още по – високи върхове!

**3.Културно – масова дейност**

Въпреки проблемите можем да се похвалим и гордеем с редица мероприятия,които разнообразиха живота ни. Честване празника на родилната помощ и майчинството,който всички знаем като „Бабинден”.Разбира се с акушерката г-жа Джамджиева, д-р Борисова , д-р Цанев и много жени от селото. Празникът „Трифон Зарезан”отпразнувахме заедно с НЧ”Развитие 1927” в с. Стърмен.На първи март отпразнувахме деня на художествената самодейност,”баба Марта” и националния празник 3-ти март със самодейците .Отпразнувахме деня на жената 8-ми март и първа пролет.На Велики четвъртък в читалището имаше великденска работилница.Децата с радост боядисваха яйца. По повод Великденските празници ФГ”Северняшка китка”

участва в предаването „ОТ БЪЛГАРСКО ПО – БЪЛГАРСКО “ по ТВ”СКАТ” по покана на

г – жа Галя Асенова.Състезателни игри и викторина имаше за деня на детето.На Еньов ден за поредна година брахме билки и пихме чай за здраве и берекет. Участие във фестивала на доматите,чушките и традиционните храни „ПАВЕЛ ФЕСТ – 2018”.Участие във възтановка на старинна сватба в село Каранци.Участие в празника „ХОРО”

на братя Колеви.Участие в празника на град Полски Тръмбеш „Шарена трапеза”и участие в изложбата от творби на децата-участвали в летните клубове по интереси.По повод професионалния празник на българския библиотекар 11 май децата бяха запознати с начина на подреждане на томовете литература в библиотеката.На 23 септември отбелязахме 120 години народополезна дейност на нашето НЧ”Просвета 1898 – Страхилово”.Нашият празник уважиха гости от Община Полски Тръмбеш и десетки самодейци от региона.Сътворихме и втория фолклорен празник на царевицата

в село Страхилово,с участието на самодейци от читалища и пенсионерски клубове. За класиралите се на първо,второ и трето място бяха връчени медали.Имаше награда на кмета г-жа Костадинова и награда на председателя на Читалището г-н М.Михов. И тук е мястото да благодарим на самодейците и на жените от селото,които се включиха да направим празника по-хубав.Празника на народните будители отпразнувахме заедно с НЧ”Изгрев – 1900” село Павел.Не на последно място по важност е отбелязването на годишнини на бележити писатели – направа на литературни кътове.Празнично тържество по случай Коледа и Нова година направихме в Читалището.Правим и седянка – раздумка,четене на вестници и списания.Във връзка със запознаване на културно – историческото наследство организирахме екскурзии.Посетихме родната къща на писателя Йордан Йовков. В Котел –природо-научния музей.Регионален исторически музей-град Силистра.Резервата Сребърна край Силистра.Къща – музей на баба Тонка и други.

**4.Библиотечна дейност**

Библиотечната дейност е формата,чрез която Читалището реализира задачата си за разширяване и обогатяване на знанията и интереса към наука,изкуство и култура у местното население. В съзнанието си свързваме „Библиотека”с мястото,откъдето можем да си вземем да прочетем книга,да потърсим специализирана литература,да разгледаме вестници и списания.Нашият най-възрастен читател е на 86години, а най – младият на 4 години.През изминалата година закупихме книги на стойност 130 лева. Стремежът ни е непрекъснато обогатяване на фонда и то с литература,която да задоволи потребностите на нашите читатели.Този стремеж е трудно постижим, изхождайки от недостатъчната държавна субсидия.През 2018 година читателите са 127,

посещенията за дома765, в читалня 196 и интернет посещения 919.Читалищната библиотека разполага с 18 637 регистрационни единици библиотечен фонд.Чрез спечеления проект „Глоб@лни библиотеки - България”,който имаме библиотеката ни е привлекателен център и жизнен източник.

**5.Организационна дейност**

През изминалата година Читалищното Настоятелство работи в състав:

1. Милен Михайлов Михов – председател

2. Милена Алексиева Минчева – секретар

3. Светла Димитрова Йорданова – член

4. Йорданка Маринова Андреева – член

5. Кера Николова Костова – член

Проверителна комисия в състав :

1. Соня Денчева Костадинова – председател
2. Димитър Димитров Димитров – член
3. Радка Петрова Денчева – член

Читалищната сграда е построена преди 60 години и е добра,но изисква много средства за нейното поддържане.От неотложен ремонт се нуждае салона . Фоаето на читалището и библиотеката от боядисване.

Това е отчета на нашето читалище за изминалата календарна година. Това са искрите , които отиват в пламъка на огъня,който вече 120 години носи достойно своето име НЧ”ПРОСВЕТА 1898 – СТРАХИЛОВО”.Тук са корените,тук е бита и традицията,тук идват и хората ,защото Читалището е извоювало името на авторитетен културен институт,

готов да приеме предизвикателствата на новото време.То е „Храм запазил цялата красота и достойнство на нашия народ”.

Докладът е обсъден и приет на заседание на Настоятелството с протокол № 2а от 04.03.2019г.

Читалищен секретар : ………………………… Председател : ……………………

/М.Минчева/ /М.Михов/